ร้านนี้ทางเข้าค่อนข้างลึกลับนิดนึงนะคะ เปิดแผนที่มาเลยค่ะ ถ้าหาไท่เจอก็ถามคนแถวๆ นั้นเลยค่ะ 

พอเจอร้านก็แอบงงนิดๆ ทำไมร้านเล็กจัง ตอนแรกนึกว่าจะเป็นแพริมน้ำอะไรประมาณนั้น แต่เป็นห้องแอร์ก็ดีไปอีกแบบ เย็นดี คือแบบมากินโดยเฉพาะ ไม่เน้นบรรยากาศกันเลย 555

เมนูที่สั่งมา ชอบทุกอย่างเลยค่ะ

สั่งกุ้ง 3 ตัวโลมาแบ่งกันคนละตัวพอดี กุ้งน่างมากำลังดีเลยค้ะ เนื้อเด้งดึ๋งสุดๆ สดมากๆ น้ำจิ้มก็อร่อยพอประมาณ คือดีงามตรงเนื้อกุ้งล้วนๆ เลยค่ะ

ส่วนก้ามกุ้งก็ให้เอาไปผัดกับบร๊อคโคลี่ ได้มาอีก 1 เมนู อร่อยค่ะ

ต้มยำปลาม้าน้ำข้น เพิ่งเคยกินปลาม้าครั้งแรก เนื้อเยอะดีค่ะ รสชาติน้ำต้มยำอร่อยลงตัว

ปลาคังผัดเผ็ด จานนี้ชอบมากกก เครื่องมาเต็ม แซ่บสุดๆ สั่งเผ็ดๆ ไม่หวาน ก็ได้ตามใที่สั่งเลย ปลื้มสุดๆ

เชิงปลากรายทอด จานนี้เห็นเค้าขึ้นเป็นเมนูแนะนำ เลยต้องลองค่ะ อันนี้ก็เพิ่งเคยลอง ครั้งแรกเหมือนค่ะ ตอนแรกนึกว่าจะแบบกรอบๆ กินเพลินๆ แต่จริงๆ มานี่ถึงขั้นอิ่มเลยค่ะ คือแบบเนื้อปลาตรงเชิงมันๆ เอาไปทอด ให้มาแทะเล่น อร่อยไปอีกแบบ

หอยแครงลวก สดค่ะ ลวกมากำลังดีเลย 

ปลาหมึกนึ่งมะนาว อันนี้ลูกสาวสั่ง ชิมไปคำเดียวค่ะ เพราะสั่งไปเยอะมาก เริ่มจุก อิอิ จำได้ว่าอร่อยดีนะคะ

ของหวานมีเมนูแนะนำ ว่านหางจระเข้กับน้ำองุ่นขาว เพื่อสุขภาพค่ะ อร่อยดีค่ะ เนื้อว่านคล้ายๆ วุ้นมะพร้าวเลย

ไอศกรีมที่นี่มาแบบกระปุกนะคะ ไม่ใช่แบบตัก ของยี่ห้ออะไรจำไม่ได้แล้วค่ะ อร่อยมากกกก ขนาดอิ่มแล้วยังอร่อยจนหยุดไม่อยู่ เนื้อเนียน เหนียวนุ่ม รสชาติเข้มข้นกลมกล่อมมากค่ะ 

ร้านนี้แนะนำให้ไปทานเลยค่ะ ไม่ผิดหวังแน่นอน เจ้าของร้านทำอาหารเองด้วย ราคาก็ไม่แพงนะคะ 

ส่วนตัวถ้ามีโอกาสต้องไปซ้ำแน่นอนค่ะ

